ЈН: Израда техничке документације и прибављање дозвола за изградњу комплекса КМЦ „Београд“

6.1. Архитектонско-грађевински радови на техничко-технолошком објекту
У циљу ефикасне израде пројекта, неопходно је да се Понуђач у потпуности упозна са свим прилозима, препозна интересе и концепт КМЦ „Београд“ и у принципу поштује основне идеје у вези организације простора и распореда просторија главног објекта као и свих осталих помоћних објеката.  Наручилац изабраном Понуђачу оставља довољно простора да у најбољој намери, применом нових идеја и решења, унапреди Концепт техничког решења (Прилог 5) уз сталне консултације са Наручиоцем. 
У току израде новог решења које се овом набавком планира, неопходно је поштовати фиксни положај центара стубова на локацији као и положаја делова објекта који су у техничко-технолошкој вези са положајем стубова. Остали садржаји су подложни предлозима нових решења. 
Неопходно је да Извршилац услуге пре израде документације изврши детаљно снимање локације и сачини КТ план као подлогу за даље активности на изради документације.

[bookmark: _Hlk106104593]Техничке спецификације за изградњу Техничко-технолошког објекта 
Техничко-технолошки објекат КМЦ „Београд“ планирати на два нивоа оквирне бруто површине око 1700 м2.
Распоред и садржај просторија као и њихова оквирна површина дати су у документу Опис и спецификација предмета набавке. 
Приближан распоред просторија као и оријентација и положај објекта на парцели су дати у оквиру Прилога 5 -  Концепт техничког решења будућег комплекса КМЦ „Београд“ које је наручилац припремио у претходном поступку сагледавања потреба и дефинисања крајњих захтева. 
Извршилац услуге мора да прати смернице исказане у планским документима и то:
Максимални индекс заузетости парцеле износи 30%.
Максимална висина венца за објекте са БРГП треба бити 16 m од нулте коте.  Према техничко-технолошким потребама објекат КМЦ „Београд“ је предвиђен спратности П+1 са изласком на кров.
Коту приземља дефинисати у складу са инжењерско-технолошким испитивањима микролокације имајући у виду и ПДР (Прилог 1) и запажања у вези нивоа подземних вода у влажном периоду године који се креће и до - 1,0 m од коте терена. Свакако треба имати у виду најнижи ниво пода у каналима и на делу сервер сале који су иначе спуштени у односу на остатак коте +/-0,00 приземља. 
Минимални проценат слободних и зелених површина на парцели треба да буде 70%.
У циљу заштите природе планским решењем је предвиђено озелењавање комплекса са мин. 40% зелених површина. Приложеним концептом решења достиже се и већи проценат од 60%. Пожељно је применити и озелењавање кровова као додатни фактор енергетске ефикасности објекта.
Поред наведених елемената при пројектовању планираних објеката водити рачуна и примени следећих мера енергетске ефикасности:
· планирати енергетски ефикасну инфраструктуру и технологију - користити ефикасне системе грејања, вентилације, климатизацијe и расвете, укључујући и коришћење обновљивих извора енергије,
· обезбедити висок степен природне вентилације и остварити што бољи квалитет ваздуха и уједначеност унутрашње температуре на дневном и/или сезонском нивоу,
· избегавати превелике и лоше постављене прозоре који повећавају топлотне губитке,
· заштитити објекат од прејаког летњег сунца зеленилом и архитектонским елементима за заштиту од сунца,
· груписати просторе сличних функција и сличних унутрашњих температура, нпр. помоћне просторије оријентисати према северу, дневне просторије према југу,
· планирати топлотну изолацију објекта применом термоизолационих материјала, прозора и спољашњих врата, како би се избегли губици топлотне енергије,
· користити природне материјале и материјале нешкодљиве по здравље људи и околину, као и материјале изузетних термичких и изолационих карактеристика,
· уградити штедљиве потрошаче енергије, 
· приликом пројектовања, радова на изградњи и експлоатацији објеката у привредној зони придржавати се одредби Правилника о енергетској ефикасности зграда („Службени гласник РС“, бр. 61/2011).

Конструктивни систем
Објекат је лоциран у равничарском подручју са повећаним нивоом подземних вода. Геомеханичка испитивања у блискoм окружењу дефинишу ниво подземних вода у границама 1,5-2.5 m, зависно од морфологије терена. Објекат планирати без подрумских просторија, а кота најнижег пода мора бити минимално 1,0 m изнад максималног нивоa подземних вода.
С обзиром на то да се ради о објекту мале спратности, темељење предвидети на унакрсним повезаним темељним тракама и темељним плочама узимајући у обзир слабу носивост тла које захтева и примену мелиорационих решења у циљу повећања носивости.
Обавеза је Извршиоца услуге да изради нови геомеханички елаборат пре коначног усвајања конструктивног система за објекат.
Конструкцију објекта базирати на класичном армирано-бетонском скелетном систему са правилним растером стубова и армирано-бетонских зидова за укрућење и стабилност.
Фасадне зидове формирати као „сендвич“ од носећег опекарског блока, термоизолације и завршне фасадне облоге од материјала по избору Извршиоца. Могуће су различите варијанте што се тиче избора материјала, почев од фасадне опеке до фасадних облога од композитних материјала различите дебљине, а који ће се одредити уз консултацију са Наручиоцем. Велике површине на фасади не пресвлачити електромагнетно рефлектујућим материјалима као што су алуминијумски лим, челични лим или било какви премази за стаклене површине који садрже електромагнетно рефлектујуће материјале. За изолационе материјале у оквиру „сендвич“ зидова изабрати квалитетне и постојане материјале као што је камена вуна и сл.

Кровна конструкција
Кров пројектовати као раван у делу где је предвиђено постављање опреме, док је остали део могуће пројектовати и као плитак коси кров (до 15 степени) са одговарајућим кровним покривачем. Кровне површине не смеју бити покривене материјалима као што су алуминијумски лим, челични лим или било који други електромегнетно рефлектујући матријал. Делови кровних равни изнад техничких просторија треба да буду проходни и предвиђени за монтажу различитих мањих антенских система, а делови изнад сервер сале и ресторана (што даље од положаја антенских система) треба да буду резервисани за смештај помоћних садржаја (спољних клима јединица и тд).
Кров се такође може извести и као зелени кров, односно раван кров насут одговарајућим слојевима и озелењен. За кровну изолацију усвојити материјале и методе уградње који гарантују дуготрајност у погледу хидроизолованости и продора воде у објекат. На деловима гаража, сервиса и магацина у приземном делу евентуално предвидети кровне лантерне за појачано природно осветљење простора. 
Лантерне предвидети уз сагласност Наручиоца имајући у виду услове климатизовања ових просторија, а све у складу са прорачуном губитака и добитака у оквиру термотехничких прорачуна.
У случају да се покаже појачани утрошак енергије за рад уређаја за климатизацију предвидети алтернативни начин обезбеђења дневне светлости.

Унутрашњи распоред и намена просторија
Приземље
Централни садржаји са оријентационом површином:

1. улазни хол
2. централно степениште
3. помоћно степениште за везу лабораторије са мерним собама
4. ходници и комуникације
5. мушки и женски тоалети
6. купатило са свлачионицом (М+Ж)
7. гардероба и остава за чистачице
8. портирница са тоалетом и опремом за видео-надзор - 15m2 (мала независна просторија због грејања) 
9. архива (24m2)
10. просторија за возаче (око 20 m2)
11. ресторан (мин. 50 m2) 
12. кухиња,  приручна остава (12-14m2)
13. сала за састанке (90m2)
14. лабораторија (70m2)
15. електро-механичарска радионица (24m2)
16. сервер сала – мин. 50m2 (и више)



Технички садржаји:

1. магацин резервних делова и мерне опреме (64m2)
2. магацин кабасте робе (64m2)
3. магацин хемикалија и уља (12m2)
4. гаража за мерна возила (32m2) 2 ком.
5. радионица за мерна возила са таваницом висине 6m (64m2)
6. гаража за 6 возила: 3 теренска, 2 комби возила, 1 мини бус, (110m2)
7. опрема за климатизацију (20 m2)
8. тоалет
9. комуникације
 
Оквирна бруто површина приземља – 1100m2
Први спрат
1. ходници и комуникације
2. централно степениште
3. помоћно степениште
4. мушки и женски тоалети
5. мерна соба 1   (46m2)
6. мерна соба 2   (24m2)
7. магацин мерне опреме (30m2)
8. сала за састанке (24m2)
9. канцеларије (24 м2 х 9 ком.=216m2)
10. чајна кухиња (9 m2)
11. тоалет (2 х 9 m2)
12. кровне терасе
13. зелени кров

Оквирна бруто површина првог спрата – 600 m2
Оквирна бруто површина КМЦ  – 1700 m2
Помоћни објекти  бруто                 - 300 m2   



Унутрашње преграде, зидови, подови и плафони
Све унутрашње преграде просторија за опште намене осим кухиње и мокрих чворова, уколико се у даљем тексту другачије не назначи, предвидети од гипс-картонских сендвич зидова са алуминијумском потконструкцијом дебљине у складу са важећим стандардима у погледу звучне заштите. Сав материјал који се уграђује у преградне зидове треба да буде у складу са препорукама ремномираних произвођача на тржишту. Завршна обрада је глетовање и фарбање дисперзивном бојом. На делу гаража и магацина преграде морају бити зидарске - од носећих гитер блокова. Преградне зидове кухиње и мокрих чворова предвидети од чврстих материјала (опекарски блокови или сл), са завршном обрадом у складу са наменом просторије (кериамичке плочице и сл.)
Улазни хол приземља, дела ходника ка салама за састанке и ка помоћним просторијама, ресторан као и централно степениште треба да буде поплочан квалитетним подним каменим плочама (гранит, мермер и сл.). 
Плафонски део улазног хола, део ка салама, сала за састанке, треба да буду предмет посебног архитектонског приступа у погледу уређења ентеријера и пројектовања расвете. 
У остатку простора предвидети модуларни спуштени плафон у растеру 60х60cm, а осветљење комбиновати са модуларним осветљењем.

Ресторан и кухиња

Кухињски део служи за припрему и дистрибуцију напитака за запослене и госте. Припрему врши запослено лице у Агенцији. У овом делу предвидети и могућност топле припреме хране у ограниченим количинама. Кухињу предвидети тако да може да опслужује и летњу учионицу у периоду кад се иста користи. 
Кухињски простор треба да буде приступачан и запосленима за самостално држање и припрему хране (судопера, фрижидер, машина за прање посуђа, уређаји за топлу припрему хране и затворени елементи за одлагање судова). Овај део простора уредити за коришћење запослених у радно време по принципу самопослуживања. Део за самосталну припрему хране запослених може бити и део јединственог простора ресторана са или без визуелне преграде.
Ресторански део предвидети у оквиру заједничког простора, да по капацитету одговара предвиђеном броју запослених, као и повременим посетама, састанцима и стручним окупљањима у сали у приземљу.
Сервер сала:  Предвидети да по капацитету задовољи комплетне потребе РАТЕЛ-а за чувањем и дистрибуцијом потребих података као и свакодневни рад запослених. Поред неопходне опреме смештене у одговарајућим rack-овима, потребно је предвидети и простор за смештај клима уређаја као и уређаја за беспрекидно напајање (UPS).
Преградне зидове сервер сале предвидети од материјала који обезбеђују противпожарност сагласно потребној намени просторије (правилан избор система неког од познатих произвођача преградних зидова или зидани зид од гитер блокова потребне дебљине по важећим прописима). Под сервер сале је дупли модуларни минималне носивости 300 kg по ножици, мин. нето висине 40 цм обзиром да је неопходно обезбедити технолошки простор за каблове на кабловским регалима у оба правца. Подну АБ плочу на делу сервер сале потребно је „спустити“ за бруто висину дуплог пода како би сви подови приземља били  у истом нивоу. За сервер салу обзиром на количину опреме која се планира (сервери у rack-овима, UPS, батерије) и укупну дисипацију енергије предвидети подно хлађење, а у комбинацији са спуштеним плафоном кроз који ће се вршити враћање топлог ваздуха до клима јединица сервер сале. У том смислу потребно је ускладити пројекте климатизације са грађевинским пројектом у погледу потребних отвора и продора као и простора за смештај спољних јединица климе (на равној плочи изнад спрата).
Посебну пажњу посветити заштити простора сервер сале од потенцијалног продора воде и влаге. Подну АБ плочу и укопани део сервер сале је потребно хидроизоловати квалитетним материјалима како би се избегла појава било какве влаге у просторији. По потреби хидроизолацију подићи и изнад коте пода.
У зони испод UPS-а са припадајућим батеријским кабинетима као и места за будуће проширење UPS-ова предвидети подну конструкцију ојачану рамом од челичних поцинкованих профила.

Улазни хол, ходници и сала за састанке у приземљу
У овим просторијама предвидети постављање високо квалитетних трајних подова и то: високо-квалитетне керамичке плочице „S“ класе , гранит или мермер. Коначну одлуку о врсти пода усвојиће Наручиоц у току израде техничких решења. Плафон у овим просторијама је спуштен у растеру 60х60, а распоред осветљења и намештаја ће бити предмет детаљног пројекта ентеријера.

Канцеларије и радни простор:
У канцеларијском простору предвидети облагање подова керамичким плочицама  „S“  класе. Керамичке плочице треба да буду великог формата, ласерски сечене, тако да могу да се уграђују без наглашених спојница – „фуга на фугу“.  Предвидети одговарајућу соклу по ободу просторија. Плафон у просторијама је спуштен у растеру 60х60, а распоред намештаја ће бити предмет детаљног пројекта ентеријера.
Помоћне просторије: чистачице, магацин хемикалија, комуникације, мокри чворови као и помоћно степениште између лабораторије и  мерних соба на спрату поплочати квалитетним керамичким плочицама фуга на фугу. У мокрим чворовима керамику предвидети целом висином зидова - мин.10 цм изнад коте спуштеног плафона. У свим просторијама у којима није предвиђено облагање зидова керамиком предвидети соклу на споју пода и зида. 
Техничке просторије: мерне собе, лабораторија и електро-механичарска радионица морају имати квалитетни антистатик под у виду облоге од ПВЦ винила. Површинска заштита мора бити појачана ради спречавања продора прљавштине и бактерија. Предвидети да састави пода и сокле ка зиду буду изведени варењем ради лакшег одржавања. 
Гараже и магацини: Зидови су од чврсто грађевинског материјала што омогућава монтажу регала, носача полица за алат и осталог прибора, неопходног за сервисирање возила. Предвидети квалитетене идеално равне подне облоге на чврстој машински обрађеној цементној кошуљици са наношењем квалитетног завршног премаза на бази епоксида. Ови подови морају да имају особине као што је површинска чврстоћа, дуготрајност, лако одржавање, противклизност, хемијска отпорност и отпорност на температурне промене. У гаражи за сервисирање мерних возила предвидети и прописни канал за преглед и сервис возила снабдевен инфраструктуром потребном за обављање функције сервиса (угрaђени ивични „L” профили као носачи покретне дизалице, осветљење у каналу, нише за одлагање алата и резервних делова и др.). Под и зидове канала изоловати квалитетним изолационим материјалом. 
У пословном делу објекта предвидети висећу конструкцију за ношење спуштених плафона у растеру 60х60cm.  Висина спуштених плафона треба да омогући смештај и пролаз делова инсталација које су монтиране на регалима изнад спуштеног плафона. Посебну пажњу посветити трасама антенских каблова које треба одвојити од траса осталих инсталација (друга страна ходника н.пр.) У гаражама, сервису мерних возила, и магацину кабасте робе и резервних делова не треба спуштати плафонску конструкцију.  Трасе инсталација могу остати видне или укопане у конструкцију зидова. 


Фасадна и унутрашња столарија 


Фасадна столарија на објекту треба да буде од квалитетних вишеслојних алуминијумских профила са термо-прекидом у складу са високим стандардима у погледу квалитета, трајности, термоизолационих карактеристика тј. енергетске ефикаснонсти. Предвидети трослојни термопан са повећаним термо-излационим карактеристикама (одговарајуће пуњење међупростора). Сви прозори се отварају ротацијом око вертикалне, а и хоризонтаклне осе (на „кип“). Оков мора бити високог квалитета у погледу изгледа и трајности. Фасадна столарија мора бити снабдевена ролетнама које имају алуминијумске вођице, али испуна не сме бити од електромагнетно рефлектујућег материјала (алуминијум или слично).
За фасадне прозоре је потребно предвидети и комарнике, а према изабраној конструкцији столарије. 
На специфичним просторијама, као што је сервер сала и лаборaторија предвидети ПП врата повећаних димензија (мин.120cm ширине).
Сервер сала не треба да има отворе на фасади – прозоре. Уколико је захтев архитектонског решења, по потреби у зони сервер сале предвидети имитацију изгледа прозора - тзв. „лажне“ прозоре.
Врата која повезују ходнички део и канцеларије предвидети од високо-квалитетних материјала. Врата морају имати три шарке по висини дебљине минимално 5cm са довратницима и фиксним надсветлом од истог материјала и у истој боји као и плот. Оков и браве врхунског квалитета. 
За улазе у мокре чворове предвидети врата истог дизајна као и у остатку простора, а за кабине предвидети квалитетне преграде од водоотпорних материјала снабдевене одговарајућим оковом. 
Технички део, гараже и магацине снабдети алуминијумским вратима и преградама високог квалитета са термо-мостовима. Сагласно потреби и архитектонском решењу, могућа је примена и роло завеса на улазним вратима са улице на делу гаража и радионица.
Избор и ниво квалитета фасадне столарије и улазних врата усагласити са Наручиоцем.

Трасе кабловске инфраструктуре 

У оквиру целог комплека потребно је решити трасе за кабловску инфраструктуру свих намена. У принципу трасе каблова треба водити подземно каналима од концентарције у  енергетском блоку, до главног техничко-технолошког објекта. Потенцијални положаји канала за aнатенске каблове и инсталације су приказани у прилозима. Предвидети укопавање и озелењавање површине изнад канала. Канале предвидети у димензијама потребним да прихвате потребну кабловску или цевну инфраструктуру од АБ префабрикованих елемената са монтажним АБ плочама. Каблове монтирати на предвиђеним кабловским регалима дуж канала, подигнутим око 15 cm од дна канала, а дно канала, тј цео канал превидети у паду како би био ослобођен вишка атмосферске воде. Најнижу тачку канала одвести канализационим разводом ка реципијенту. Због дужине канала може бити потребно да се предвиди и више одвода ка реципијенту.
Антенске каблове водити посебним каналима одвојено од остале инфраструктуре ка лабораторији и мерној соби. Обзиром да је предвиђена монтажа новог кратко-таласног антенског система на постојећем стубу уз канал, потребно је техничком документацијом предвидети кабловски канал од КТ антенског система до лабораторије, а затим техничком вертикалом до веће мерне собе на спрату. Од Стуба бр. 1 директно са коте +3,00 m хоризонталним ростом до мерних соба, а по потреби техничком вертикалом до лабораторије. 
За смештај антенских каблова који долазе до објекта са антенских стубова предвидети једну техничку вертикалу у коју каблови улазе испод пода лабораторије у приземљу. Чист отвор за смештај каблова мора бити минималних димензија 100 х 30 cm (дужа страна ка фасади објекта). Отвор планирати тако да по вертикали спаја лабораторију и мерну собу већих димензија на спрату објекта. За техничку вертикалу планирати и ентеријерску маску снабдевену вратима за сервисирање и приступ кабловској вертикали Такође је потребно предвидети и улаз каблова у објекат са кровних позиција у виду два отвора димензија ø100 mm који се налазе у истој вертикали, а који су изведени тако да гарантују да вода не продре у објекат. Сви каблови завршавају у орманима које треба предвидети на фасадном зиду велике мерне собе на верикали изнад улаза каблова у објекат и то:
1. орман бр. 1 -  за мерне антенске каблове (RF) за Стуб бр. 1 (дим. 60х60х30 cm)
2. орман бр. 2 -  за мерне антенске каблове (RF) за Стуб бр. 2 (дим. 60х60х30 cm),
3. орман бр. 3 -    терминација ТК каблова са стуба бр. 1 (max дим. 60х60х30cm)
4. орман бр. 4 -    терминација ТК каблова са стуба бр. 2 (max дим. 60х60х30cm)
НАПОМЕНА:
Каблови наизменичног напона са стубова бр.1 и бр.2 биће терминирани на разводној табли у просторији лабораторије (РТ-Л) преко раставног трафоа.
Енергетика стуб 1: 	2 × енергетски кабл 3 × 2.5 mm2
Енергетика стуб 2: 	2 × енергетски кабл 3 × 6.0 mm2


ПОМОЋНИ ОБЈЕКТИ

Енергетски блок - објекат за смештај трафо-станице, УПС-а, ДЕА и резервоара за гориво
Објекат за смештај трафо станице, УПС-а, ДЕА и резервоар за гориво је смештен у југоисточном углу и предвиђа смештај углавном свих инфраструктурних садржаја које служе целом комплексу. 
Објекат је приземни, раван или плитак кров са малим падом и надвишењима са фасадне стране, чисте висине минимално 4,0 m која омогућава смештај и одржавање свих предвиђених садржаја. У циљу лакшег  приступа и одржавања пожељно је предвидети на свим отворима са фасадне стране тзв. роло врата са мотором, сачињена из алуминијумских сегмената. Уколико се предвиде роло-врата, она не смеју да се отварају преко плафонског дела просторије већ  ролањем уз врата. Овде посебно треба обратити пажњу на врата за ДЕА која морају да обезбеде и несметан рад агрегата (приступ фасади за директан усис ваздуха) као и прилаз возила за монтажу и сервис агрегата. Обавезно предвидети делимично дневно осветљење. Приликом пројектовања енергетског блока  водити рачуна о свим важећим стандардима, прописима и препорукама за ову врсту објеката.
У просторији за смештај УПС- ова предвидети антистатик подну облогу, у просторијама ДЕА испод агрегата предвидети прописне упојне јаме, а око простора где је смештен агрегат предвидети облагање противклизном керамиком отпорном на механичка оштећења. У просторијама за смештај трафоа предвидети бетонски под као завршни слој. 
У току израде документације неопходне су сталне консултације са Наручиоцем у циљу изналажења најбољег решења.

Објекат за смештај опреме за климатизацију
У Концепту техничког решења из Прилога 5  овај објекат – просторија је смештена у реду просторија – гаража за смештај возила. Просторија има излаз на фасаду због конзума спољног ваздуха за климатизацију. Такође је потребно предвидети прикључак за воду и канализацију због сервисирања и одржавања клима коморе и уређаја. Завршна обрада пода је бетонска подлога.

Објекат за смештај опреме за пречишћавање отпадних вода
Резервисан простор за ову намену је по природи што ближе реципијенту – мелиорационом каналу са којим се граничи парцела за смештај комплекса. Објекат, независно од технолоигије рада, је потребно архитектонски уклопити у друге садржаје и околину. У Прилогу бр. 5 је смештен са стране затвореног паркинга. Задатак пројектанта је да сагледа улазне податке и потребе комплекса и на бази дефинисаних потреба, уз консултације са Наручиоцем, дође до коначног решења система за прераду одпадних вода. Оно што је познато и са чим треба рачунати је број запослених и стално присутних на раду у Агенцији -  30 запослених. Приликом одржавања одређених скупова, семинара и обука, тај број може периодично и привремено (на дневном нивоу) да нарасте неколико пута годишње до 150 корисника.
У току разраде техничког решења система за пречишћавање отпадних вода неопходно је да Понуђач примени важеће позитивне прописе и искуство из области прераде отпадних вода, а посебно квалтета продукта пречишћавања који је дозвољено испустити у природне водотокове – реципијенте.


Приручни магацин за возила

У Прилогу бр. 5 је смештен са друге стране затвореног паркинга у односу на објекат/просторију за смештај опреме за пречишћавање отпадних вода. Просторију обрадити противклизниим керамичким плочицама повећане носивости на поду, а на зидовима керамичким плочицама до висине од 1,5 м. У просторији предвидети једно точеће место са холендер славином и одводом до система за пречишћавање отпадних вода.

Објекат за смештај отпада

Објекат за смештај отпада лоцирати уз саобраћајницу Проте Матеје, а у саставу објекта - Енергетски блок. По површини димензионисати у складу са прописима, препорукама и условима локалних комуналних служби. Зидове и под објекта обложити противклизним керамичким плоћицама, а у просторији предвидети једно точеће место са холендер славином и одводом до система за пречишћавање отпадних вода.

Паркинг за возила

У оквиру комплекса, а посебно у пројекту сепољног уређења предвидети простор за паркирање аутомобила посетиоца, као и службених и приватних аутомобила запослених. У Прилогу бр. 5 дат је предлог који у фази пројектантске разраде може да буде незнатно измењен и допуњен. Сваки већи број паркинг места од нормираног минимума је прихватљив и пожељан. Сваки предлог извршиоца је подложан ревизији и сагласности од стране корисника.
	
Летња учионица

Обзиром на основну делатност Агенције, те континуирану потребу за стручним усавршавањима и обуком, потребно је у отвореном простору, заштићеном од буке и саобраћаја, а у зони вегетације, формирати помоћни, привремени објекат - летњу учионицу. У Прилогу бр. 5 дата је једна од могућности смештаја учионице уз сам објекат.
По својој природи то је отворен објекат, наткривен конструкцијом која својим решењем и изгедом може да допринесе укупном естерском изгледу комплекса. Пројектант у њеном саставу треба да предвиди одговарајући простор или просторију који је на одговарајући начин припремљен за смештај инфраструктурних прикључакаа (енергетика, интернет, интерна мрежа...). Уколико је учионица смештена уз сам обејкат нема потребе предвиђати просторију за послужење – мини кухињу, већ искористити могућност послужења из главне кухиње у објекту.

Полигон за тестирање мерне опреме

Полигон није приказан на ситуацији у оквиру Прилога бр. 5.  Треба га предвидети у оквиру пројекта спољног уређења у слободном простору.
Ова површина треба да буде равна, у лаганом паду само да би било могуће да се атмосферска вода не задржава, а као завршну површину предвидети гумени (упијајући) слој слично површинама за спортске намене (тартан стаза). Димензије полигона предвидети оријентационо 30 х 15m. 

Ограда око локације

Техничком документацијом предвидети ограђивање целе локације. Опис ограде се налази у делу   6.10. TS спољно уређење.

Опште напомене
- Понуђач је дужан да достави сву техничку документацију у дигиталној форми, у радним форматима (DOC, DWG, PDF), предвиђеним за стандардне формате штампе.
Сву техничку документацију наведену у овој набавци, понуђач треба да достави како у дигиталној форми, тако и у штампаном формату у најмање три примерка.

Понуђач је сагласан да се добијена техничка документација може користити за све потребе Наручиоца без посебне сагласнонсти Извршиоца.

